אמיל הסקי

אמיל ויליאם איבנואה הסקי (באנגלית: Emile William Ivanhoe Heskey; נולד ב-11 בינואר 1978) הוא כדורגלן עבר אנגלי ששיחק בעמדת החלוץ. נודע בשל עוצמתו, אף על פי שקיבל ביקורת מהתקשורת על כך שאינו מרבה להבקיע שערים. הסקי החל את הקריירה שלו בקבוצת לסטר סיטי בשנת 1994. הוא עבר לליברפול תמורת 11 מיליון ליש"ט בשנת 2000, כאשר באותו זמן היה זה שיא של סכום העברה חופשית ששולם על ידי המועדון. עם ליברפול הוא זכה בתארים רבים. הוא עבר לברמינגהאם סיטי בשנת 2004, וממנה לויגאן את'לטיק בשנת 2006. ב-2009 עבר לאסטון וילה. הסקי נולד למשפחה בעלת ייחוס אנטיגואני בשנת 1978 בלסטר שבמדינת לסטרשיר, לאביו טיירון הסקי.‏ הוא היה כדורגלן נלהב בילדותו והחל לשחק ב"רוטבי גרובי ג'וניורס", קבוצת נוער מקומית בלסטר. הוא קידם את מעמדו כאשר בגיל 9 קיבל מקום באקדמיית הנוער של לסטר סיטי. לאחר שרשם התקדמות באמצעות דרגות הנוער, הוא חתם על חוזה מקצועני וערך את הופעת הבכורה שלו זמן קצר לאחר מכן במשחק הפרמייר ליג כנגד קווינס פארק ריינג'רס ב-8 במרץ 1995 בגיל 17. לאחר מכן הוא הפך לשחקן קבוע בקבוצה הבוגרת של המועדון בעונת 1995/1996, כאשר שיחק ב-30 משחקים עבור הקבוצה, וסייע לה להעפיל בחזרה לפרמייר ליג. במהלך עונה זו, הסקי הבקיע את שערו הראשון ככדורגלן מקצועני, בניצחון 0-1 על נורוויץ' סיטי, והבקיע עד לסיום העונה שבעה שערים. במהלך עונת 1996/1997, הראשונה המלאה שלו בפרמייר ליג, הסקי הבקיע עשרה שערים ב-35 הופעות משחק, ואף הבקיע את שער השוויון בגמר גביע הליגה כנגד מידלסברו, בו ניצחה לסטר במשחק חוזר. בעונה הבאה, 1997/1998, קבוצות לידס יונייטד וטוטנהאם הוטספר התעניינו בהסקי. הוא הבקיע פעם נוספת עשרה שערים, מה שהציב אותו כמלך השערים של לסטר סיטי בעונה זו. עם זאת, בעונת 1998/1999 הבקיע הסקי שישה שערים בלבד, והוא היה נתון תחת ביקורות שהוא לא מבקיע מספיק שערים ומגיע למגרש בשאננות. אף על פי כן, במהלך העונה הוא יצר שותפות יעילה בחוד ההתקפה של לסטר עם טוני קוטה, שהוקיר את הסקי על סגנון משחקו הקבוצתי, והמאמן מרטין אונ'יל נאבק להשאיר את הקבוצה בפרמייר ליג. הסקי זכה בפעם השנייה שלו בגביע הליגה בשנת 2000 לאחר ניצחון 1-2 על טרמרה רוברס במשחק הגמר. בשנת 2000 הוא עזב את המועדון. הסקי הצטרף לליברפול במרץ 2000 במעבר תמורת 11 מיליון ליש"ט, שקבע, באותו הזמן, את סכום השיא תמורת העברה במועדון ממרזיסייד. מאמנו ז'ראר הוייה הסתכל קדימה בעבודה על יכולותיו של הסקי, אך תיאר "בגיל שלו הוא לא התוצר הסופי". העיתונות ראתה את המעבר כקשה ומסוכן להסקי, מכיוון שהוא היה חסר ניסיון באופן יחסי ולא היה מבקיע שערים מצטיין. עם זאת, הסקי זכה להתחשבות גבוהה מצד מאמן נבחרת אנגליה הצעירה פטר טיילור, ושחקנה של אנגליה וליברפול מייקל אואן. החלוץ הוותיק של ליברפול איאן ראש היה מאושר מהחתימה, ואמר כי הסקי עתיד "לתת לליברפול מימד שונה", ושהוא יחזק את כוח ההתקפה של ליברפול וישלים את משחקם הקצבי של מייקל אואן ורובי פאולר. הסקי ערך את הופעת הבכורה שלו במשחק הפרמייר ליג כנגד סנדרלנד והפגין יכולת טובה, אך העונה הקודמת שהסתיימה ללא המשך הצלחה הביאה ספק לאומץ שלו להבקעת שערים. במהלך עונת 2000/2001 הסקי שם סוף לספקות ביכולת ההבקעה שלו כאשר כבש 23 שערים עבור ליברפול, ונכנס לתוכניות של נבחרת אנגליה. הסקי היה מועמד לעבור לטוטנהאם הוטספר תמורת 12 מיליון ליש"ט ב-2002, אך ז'ראר הוייה עמד על כך שהסקי יהיה חלק מתוכניתו ארוכת-הטווח והשחקן נשאר בליברפול. בשנה שלאחר מכן, הסקי היה חלק ממועמדות לעסקה למכירתה של ליברפול, שהובלה בידי שחקן העבר שלה גארי ליניקר. בעונת 2003/2004 הסקי נתקל במאבק עם מילאן בארוש על מקום בהרכב הפותח של ליברפול. אף על פי כן, הוא הבקיע בעונה זו 12 שערים והבטיח לעצמו מקום בסגל נבחרת אנגליה לטורניר יורו 2004 בפורטוגל. בסיומה של עונת 2003/04, הסקי חתם בקבוצת ברמינגהאם סיטי תמורת סכום תחילתי של 3.5 מיליון ליש"ט שיכל לעלות ל-6.25 מיליון, מה שהפך אותו לשחקן היקר ביותר של ברמינגהאם. הוא ערך את הופעת הבכורה שלו בקבוצה במשחק מול פורטסמות' ב-14 באוגוסט 2004, שהסתיים בתיקו 1-1. הוא כבש את השער הראשון שלו בנגיחה בדקה השמינית של המשחק כנגד מנצ'סטר סיטי, שהוביל את ברמינגהאם לניצחון 0-1 ב-24 באוגוסט. על אף היכולת הבינונית של ברמינגהאם בעונת 2004/2005, הסקי נבחר לתואר שחקן השנה של המועדון מטעם השחקנים ומטעם האוהדים, וסיים כמלך השערים של הקבוצה עם 11 שערים וזכה פעמים רבות בתואר איש המשחק. עונת 2005/2006 של ברמינגהאם, שמהלכה הסקי כבש ארבעה שערים בלבד ב-34 הופעות משחק, הסתיימה בירידתה לפוטבול ליג (ליגת המשנה האנגלית). במהלך עונה זו הסקי הציג יכולת לא עקבית והושפל על ידי אוהדי ברמינגהאם. הסקי חתם בקבוצת ויגאן את'לטיק תמורת 5.5 מיליון ליש"ט במהלך יולי 2006. הוא ערך את הופעת הבכורה שלו עבור ויגאן במשחק כנגד ניוקאסל יונייטד באוגוסט 2006, שבו הפסידה קבוצתו החדשה 2-1. בהופעתו ה-500 בסך הכול בליגה, הסקי כבש את שערו הראשון עם ויגאן בניצחון הפרמייר ליג 0-1 על רדינג ב-26 באוגוסט 2006. הוא כבש שמונה שערים ב-36 הופעות במשך עונת 2006/2007, כאשר ויגאן נמנעה מירידה בזכות הפרש של שער אחד לעומת שפילד יונייטד. במחזור האחרון של העונה נגד שפילד הוא הפגין יכולת טובה בניצחון המכריע 1-2 ב-13 במאי 2007, ואף היה קרוב לכיבוש שער. הסקי נפצע בספטמבר 2007 כאשר שבר את עצם כף רגלו, וחזר לשחק בהפסד ויגאן 2-0 לארסנל בנובמבר. בדצמבר של אותה שנה הוא נפצע פעם נוספת ונעדר למשך מספר שבועות, כאשר נפגע בקרסולו במשחק מול בלקברן רוברס. הוא הבקיע את שער השוויון של ויגאן בתיקו 1-1 כנגד טוטנהאם הוטספר, שהיה השער האחרון שלו לעונת 2007/2008. הוא סיים את העונה עם ארבעה שערים ב-28 הופעות. את שערו הראשון בעונת 2008/2009 הוא הבקיע במחזור הרביעי, בניצחון הגבוה 0-5 מול האל סיטי באצטדיון קינגסטון קומיוניקיישנס. הוא רמז באוקטובר כי הוא מעוניין לעזוב את ויגאן על מנת שיוכל לשחק בליגת האלופות, בעוד קבוצת העבר שלו ליברפול האמינה שתוכל להחתימו בחלון ההעברות בינואר 2009. למרות זאת, מאמן ויגאן סטיב ברוס האמין כי הוא יצליח לשכנעו לחתום על חוזה חדש במועדון. הסקי הבקיע את שערו ה-100 בליגה ב-1 בנובמבר 2008 בניצחון קבוצתו 1-2 על פורטסמות'. בינואר 2009 עבר הסקי לאסטון וילה תמורת 3.5 מיליון ליש"ט, וחתם על חוזה בקבוצה לשלוש וחצי שנים. עד לסיום אותה עונה הוא כבש שני שערים במדי אסטון וילה. ב-21 בספטמבר 2012 חתם בניוקאסל ג'סט, בסוף עונת 2013/2014 עזב את המועדון. ב-24 בדצמבר 2014 חתם בבולטון וונדררס מהצ'מפיונשיפ, שם שיחק שנתיים. עם תום חוזהו, פרש מכדורגל. הסקי כיכב לצד מייקל אואן בנבחרת אנגליה עד גיל 18 שסיימה במקום השלישי באליפות אירופה בצרפת. הסקי שותף פעם אחת במדי נבחרת אנגליה ב', במשחק כנגד צ'ילה בפברואר 1998, והבקיע בו שער. הוא המשיך לקבל הכרה מנבחרת אנגליה עד גיל 21, וערך בסך הכול 16 הופעות במדיה וכבש שלושה שערים. הסקי זומן בפעם הראשונה לנבחרת הבוגרת של אנגליה במשחק ידידות מול נבחרת צ'כיה בשנת 1998, אך לא שיחק. הוא ערך את הופעת הבכורה שלו בנבחרת במשחק ידידות כנגד הונגריה בבודפשט שהסתיים בתיקו 1-1 ב-1999, ופתח לראשונה בהרכב במשחק מול ארגנטינה באצטדיון ומבלי בשנת 2000. תצוגתו הבטיחה את הכללתו בסגל נבחרת אנגליה לטורניר יורו 2000. עם זאת, שני משחקיו כמחליף בטורניר זה לא סייעו לאנגליה, שהודחה כבר בשלב הבתים. הסקי נכלל בסגל הנבחרת למונדיאל 2002 ביפן וקוריאה הדרומית; מאמן הנבחרת השתמש בו להזזת עמדות כאשר הסקי שיחק כקיצוני השמאלי של אנגליה במשחק מול נבחרת שוודיה, אך הוא לא שיחק היטב מחוץ לעמדתו הרגילה. הוא הבקיע בניצחונה של אנגליה 0-3 על דנמרק, וסייע לנבחרתו להעפיל לרבע גמר הטורניר. מעמדו של הסקי בסגל נבחרת אנגליה הועמד בפקפוק ב-2003, עם כניסתו של ויין רוני לסגל הנבחרת. עם זאת, חרף הביקורות שספג על כך שאינו מבקיע מספיק שערים במסגרות הבין-לאומיות, הסקי המשיך להיות חלק בלתי נפרד מהסגל הבין-לאומי. הוא נכלל בסגל הנבחרת ליורו 2004 מטעם אופ"א, אך לא הפגין יכולת טובה, והיה נתון תחת ביקורת רבה על יכולתו. הוא נכנס כמחליף כאשר אנגליה הובילה 0-1 על נבחרת צרפת וגרם לבעיטה חופשית שהשוותה את התוצאה ל-1-1, בדרך להפסד 2-1 של אנגליה בסיום. הסקי זומן לסגל אנגליה למשחקי מוקדמות גביע העולם כנגד נבחרת צפון אירלנד ונבחרת אזרבייג'ן ב-2005, אחרי שהודח מהסגל בתום המשחק מול אוקראינה ב-2004. מאז התקדמותו של החלוץ פיטר קראוץ' בנבחרת, ירדו סיכוייו לקבל זימון אליה. בספטמבר 2007, לאחר הפסקה ארוכה, הסקי קיבל זימון למשחקיה של אנגליה במוקדמות יורו 2008 מול נבחרת ישראל ונבחרת רוסיה. הוא פתח בהרכב מול ישראל ובכך הפך לשחקן האנגלי הבין-לאומי הראשון של ויגאן את'לטיק. הוא אף בישל את השער השני של חברו לחוד ההתקפה מייקל אואן במשחק שלאחר מכן, מול רוסיה. הסקי זומן לסגל במשחק הראשון של פאביו קאפלו כמאמן נבחרת אנגליה, אך נעדר ממנו עקב פציעה. הוא שיחק בפעם ה-50 עבור נבחרת אנגליה כנגד נבחרת בלארוס ב-15 באוקטובר 2008 במסגרת מוקדמות מונדיאל 2010. הסקי הוא חלוץ קצבי, ואיש מטרה טוב בעזרת חוזקתיו עבור מועדוניו ונבחרת אנגליה. הוא השפיע על המערך של אנגליה עם יכולתו לשחק בכל הצדדים, והוא אף יכול לשחק באחורי הכנף השמאלית. הסקי מקבל ביקורת מהתקשורת על כך שאינו מבקיע מספיק שערים, אף על פי שעיקר תרומתו לקבוצה היא בהחזקת הכדור ועבירה על פני המגנים, והשארת מרחב מאחוריו בשביל שחקן אחר שיבקיע. הסקי היה בן זוגה של קיילי פינסנט, אך עזב אותה ב-2004 וכיום הוא מאורס לצ'נטלה טגואה. ארוסתו וילדיו נשדדו בביתם בהייל שבגריטר מנצ'סטר ביולי 2008, בשעה שהוא היה במהלך אימון. הסקי הוא אב לחמישה ילדים, שלושה מהם מזוגתו לשעבר ושניים מארוסתו הנוכחית. נכון ל-24 בדצמבר 2008‏ עם לסטר סיטי גביע הפוטבול ליג: 1997, 2000 עם ליברפול גביע הפוטבול ליג: 2001, 2003 גביע ה-FA: ‏2001 גביע אופ"א: 2001 הסופר קאפ האירופי: 2001 גביע מגן הקהילה: 2001 מדיה וקבצים בנושא אמיל הסקי בוויקישיתוף אמיל הסקי, באתר Transfermarkt אמיל הסקי, באתר Soccerway אמיל הסקי, באתר BDFutbol אמיל הסקי, באתר WorldFootball.net אמיל הסקי, באתר National Football Teams אמיל הסקי, באתר FootballDatabase.eu אמיל הסקי באתר ויגאן את'לטיק פרופיל השחקן באתר LFChistory Soccerbase, Emile Heskey Antigua Sun, Young Warriors end England tour, ‏26 באוגוסט 2008 ClubWebsite, Groby Juniors Football Club The Independent, Emile Heskey: Happy again, ‏22 בינואר 2005 Sporting Heroes, Emile Heskey Seasonal record: (Part 1) 1995-97 Soccerbase, Leicester 1997/1998 player appearances Sporting Heroes, Emile Heskey Seasonal record: (Part 2) 1997-00 The Guardian, On Second Thoughts: Emile Heskey, ‏29 באוגוסט 2007 BBC News, Heskey shrugs off record fee, ‏10 במרץ 2000 BBC Sport, Heskey's £11m burden, ‏10 במרץ 2000 ESPNsoccernet, 11 Emile Heskey BBC Sport, Heskey staying at Liverpool, ‏12 ביוני 2002 BBC Sport, Heskey digs deep for Leicester, ‏25 באוקטובר 2002 BBC Sport, Birmingham sign Heskey, ‏18 במאי 2004 BBC Sport, Wigan seal £5.5m move for Heskey, ‏7 ביולי 2006 BBC Sport, Wigan 1-0 Reading, ‏26 באוגוסט 2006 BBC Sport, Heskey has suspected broken toe, ‏15 בספטמבר 2007 BBC Sport, Heskey faces weeks out of action, ‏16 בדצמבר 2007 Sky Sports, Heskey eyes bright future, ‏16 באוקטובר 2008 The Sun, Heskey: Come 'n get me, Rafa, ‏17 באוקטובר 2008 Sky Sports, Bruce hopes to keep Heskey, ‏17 באוקטובר 2008 BBC Sport, Portsmouth 1-2 Wigan, ‏1 בנובמבר 2008 Liverpool F.C., Past player profile BBC Sport, Emile Heskey BBC Sport, England, ‏9 ביוני 2002 BBC Sport, Rooney puts pressure on Heskey, ‏13 במרץ 2003 CBBC Newsround, 21 - Emile Heskey BBC Sport, France 2-1 England, ‏13 ביוני 2004 BBC Sport, Bruce ecstatic over Heskey recall, ‏21 במרץ 2005 BBC Sport, England 3-0 Israel, ‏8 בספטמבר 2007 BBC Sport, Wright-Phillips fit for England, ‏5 בפברואר 2008 Premier League, Player Profile The FA, Emile Heskey, Birmingham City BBC Sport, 21. Emile Heskey, ‏24 במאי 2004 thisislondon.co.uk, Fiancee of Premier League star Emile Heskey held at knifepoint in her own home during daring daylight robbery, ‏23 ביולי 2008 The Independent, Heskey's wife held at knifepoint, ‏23 ביולי 2008